**9- дәріс. Гуманистік мақсатқа жетудің тәсілі ретінде қазіргі білім беру технологиялары және мазмұны.**

**Жоспары:**

1. **Білім беру жүйесіндегі инновациялық үдеріс ұғымы және мәні.**
2. **Жоғары білім берудегі инновациялық үдерістердің қарқынды өрлеуі.**

XXI ғасырдағы білім берудегі ерекшеліктердің бірі оның интеграциялық сипаты болып табылады. Болон үдерісі аясында ұлттықбілім беру жүйелері әлемдік білім беру кеңістігіне интеграциялануда. Қазақстанның педагогикалық ғылымы мен тәжірибесі білім беру мазмұнын өзгерту арқылы интеграциялық үдерісті ескере отырып мамандарды даярлау сапасын қамтамасыз ету жағдайы мен мүмкіндіктерін үндестіру үстінде.

Оқытушы тұлғасы, оның кәсіби біліктілігі, рухани байлығы жоғары оқу орындарындағы оқу-тәрбие үдерісінің тиімділігін қамтамасыз етудегі маңызды жағдай болып табылады. Оқытушының тұлғалық және кәсіби сапасын қалыптастыру мәселесі психологиялық-педагогикалық, әлеуметтік-педагогикалық зерттеулерде өз маңыздылығын жоғалтпайды.

Барлық деңгейдегі педагогтардың инновациялык іс-әрекетке даярлығын қалыптастыру стратегиясын *тулғаны дамыту және өзін-өзі дамыту тұжырымдамасы анықтайды.* Жаңа білім беру парадигмасын жүзеге асыру ақпаратты жылдам әрі сапалы талдай білу, маныздылығын бөліп алу, мазмұнын жариялау және өз білімін тәжірибелік әрекетте колдана білу кабілеттерін қалыптастыруды талап етеді.

 Жоғары оқу орындарындағы оқытушының кәсіби әрекетіндегі инновациялык сипаты Болон үдерісін жүзеге асыру талаптарын ескеруді қажетсінеді. Сонымен бірге, *біртұтас педагогикалық үдерісті* атап өткен жөн, ондағы басты ұстаным: оқыта отырып — тәрбиелеймін, тәрбиелей отырып — оқытамын.

Жаһандану үдерістері түлғаның адамгершілігін гуманистік қасиеттерін калыптастыру мәселесін шеттеткен емес.Жаңа жағдайда оқытушылар жастардың құқықтық-азаматтық, моральды-этикалық, адамгершілікті-эстетикалық тәрбиесі мен олардың салауатты өмір салтын ұстануы секілді өткір мәселелер туралы да ойлануы керек.

Инновациялық білім беру үдерісінің бастапқы құндылықтар жүйесі ретіндегі түсінік оны рухани өндіріс ретінде сипаттайды, ал оның өнімі тек Жаңа білім, құндылықтарды меңгеру емес, сонымен қатар оқушылардың шынайы күші мен әрекеттік қабілеттіліктерін ашу болып табылады. Білім берудегі инновациялар әлеуметтік маңызды құндылықтарға негізделеді, олар: адам, өмір, еңбек, Отан.

Қазіргі таңда педагогикалық үдерісті ұйымдастырудағы *әлемдік педагогикальщ мәдениеттілігін гуманистік құндылықтары мен дәстүрлеріне багытталу* қажеттілігі айқын көрініс табуда. Оқытушы шеберлігі окыту үдерісін үлгілей отырып оның мазмүнына инновациялык білім беруді енгізуге және кері әсерлерге тойтарыс бере отырып, оқушылар бойында этикалық мінез-кұлық, адамгершілік сипаттарды қалыптастыруға бағытталуы тиіс.

«Инноватика» қоғамдағы инновациялық үдерістердің өсу қарқынын сезінуге қабілетті заманауи ғылыми ойлардың маңызды бағыты ретінде айкындалады, тиісінше инновациялық үдерісті - жаңашылдықты құру, тарату және меңгеру аркылы білім беруді дамыту үдерісі ретінде түсіну кажет.

Қазіргі кезеңде жоғары оқу орындарындағы оқытушылар үшін кәсіби әрекет *педагогикалық үдеріске инновациялық технологияларды ендіру* бағыттылығымен анықталады. Инновациялар, инновациялық іс-әрекет инновациялық ойлауды қалыптастыруды талап ететіні сөзсіз. Инновациялық ойлау төрт диалектикалық өзара байланысқан кезеңдерден тұрады:

1) когнитивті кезеңге жаңа білім мазмұнын тану мен педагогтің инновацияны интеграциялау үдерісі жатады;

2) жобалау кезеңіне — пәнаралық, интеграциялық тұғыр негізінде субъектінің танымы, ең алдымен түрлі философиялық құрылымдар, таным теориясы, психология, педагогика алынады;

3) инструменталды кезеңге — педагог-инноватордың тәжірибедегі технологиялық инновацияларды жасауы кіреді;

4) түзетушілік кезеңде педагог-инноватор педагогикалық тәжірибені жетілдіру максатында оған жаңаны еңдіруді түзетіп, ыңғайластырады.

*Зерттеу университеттеріндегі инновациялык іс-әрекеттің мәні мен маңызы.* Жоғары оқу орындарында қайта жаңарту жолдарын іздестіру көптеген бағыттар бойынша жүріп жатыр. Жоғары оку орындарының жұмысындағы мәнді өзгерістер білім беру үлгісін ауыстырумен тікелей байланысты болады. Қазіргі кезде Қазақстан жоғары оқу орындарында жаңаны ендірудің тиімді жолының бірі — әл-Фараби атындағы ҚазҰУ-дегідей зерттеу университетін құру.

**Білім беру жүйесіндегі инновациялық үдеріс ұғымы және мәні.**

Әлеуметті к өмірдің барлық саласындағы түбірлі өзгерістер, ғылым мен мәдениеттегі прогресс, педагогикалық қызмет саласындағы жаңа талаптар білім жүйесіндегі қайта құруды тездете түседі. Бұл салаларды әрі қарай жетілдірудің бірден-бір мүмкін жолы — инновация, яғни педагогикалық жаңалықтарды игеру мен қолдануды басқаратын үдерістер.

 Бұл білім беру мазмұнына, білім беру және тәрбиелеу әдістеріне, білім беру мекемелерін ұйымдастыру және басқару жұмыстарына байланысты.

Инновация деген не? «Инновация» ағылшын тілінен аударғанда (Іnnovation) «новацияға кіріспе» дегенді білдіреді. Бұл термин мәдени антропологияда пайда болды.

 Ол бір мәдениет жетістіктерін сауда, товар алмасу үрдістеріне пайдалану, аудару дегенді білдіреді. «Инновация» термині антропологиядан экономикаға, сонан соң педагогикаға көшіп, окыту мен тәрбие жүйесіндегі, оқыту әдістемесіндегі білім беру мекемелерінін практикалық немесе ғылыми әрекетінде туындаған түрлі өзгерістерді зерттеді. 50-ші жылдардың аяғында Германияда, АҚШ-та және тағы баска елдерде педагогикалық жаңалықтарды оқу және қорыту орталығы пайда болып, білім беру саласының жаңалықтарына байланысты арнайы басылымдар шыға бастады.

Біздің елімізде де дәл осындай үрдістер жүріп жатты. Алайда олар басқаша аталды. Әңгіме педагогикалықтәжірибенің таратылуы туралы, білім қызметкерлерінің оны пайдалануға дайындығы туралы және ұсынылған жаңалықтардың жаңалығы, оларды бағалау тәсілдері туралы болды

. Әдетте инновация дәстүрлі мәселелерді жаңаша шешу нәтижесінде, фактілерді ұғыну және жинақтау үрдісінің ұзақтығы нәтижесінде пайда болды. Кәзіргі кездегі инновациянын көбі тарихи тәжірибемен тығыз байланысты және оның өткенмен белгісі, ұксастығы бар.

 Бұл инновациялық үрдістің белгілі тұжырымдарға сәйкес келетін және белгілі бір жағдайларға өзекті және бейімделген, белгілі бір мақсатқа бағытталған және қазіргі заманғы идеяның құрылу, орнығу, қолдану және жойылу үрдісі екенін түсінуге мүмкіндік береді. Ол жаңалықтар кіретін жүйенің сапалы жақсаруына бағытталған, оған қатысушыларды ынталандырады және олардың көзқарастарын жаңалықтар тұрғысынан өзгертеді.

Инновациялык білім беру үдерісінің нетізінде педагогиканың екі басты мәселесі жатыр:

— педагогикалық тәжірибені зерттеу мәселесі;

— психология мен педагогика ғылымынын жетістіктерін тәжірибеге енгізу мәселесі.

Білім берудегі инновациялық үдерістің нәтижесі теориялық және тәжірибелік жағынан жаңалықтарды колдану болып табылады.

 Білім беру жүйесінде инновация білім беру мақсатына орай жаңалықтар енгізуді, жаңа мазмұнды тәсілдер мен тәжірибелер және білім беру формаларын қайта жасауды, жаңа педагогикалық жүйені енгізуді және таратуды, жоғары мектепті басқарудың жаңа технологияларын жасауды және дамытуды көздейді, сондай-ақ, мектеп жаңа білім беру бағытын ұстанғанда, оның мақсаты, мазмұны, әдісі жаңа талаптарға сай болуын жобалайды.

Олардың дамуын екі факторға бөліп қарастырамыз:

— Объективті факторлар — инновациялық әрекеттің қарқынды дамуына жағдай жасау және оның нәтижелерін кабылдауды қамтамасыз ету.

— Субъективті факторлар, бұл инновациялык үдеріс субъектісімен, тығыз байланысты. Инновациялық үдеріс субъектілеріне ғалым-педагогтар, мұғалімдер және білім беру саласындағы инновацияға бағытталған әрекетке қатысы бар басқа да қызметкерлер жатады.

**Жоғары білім берудегі инновациялық үдерістердің қарқынды өрлеуі.**

XX ғасырдың соңы мен XXI ғасырдың басы қазақстандық білім беру жүйесіндегі қарқынды өзгерістер кезеңі болып табылады. Бұл білім сапасына қойылатын талаптардың өзгеруіне байланысты сыртқы факторлардың әсерінен туындап қана қойған жок, сонымен қатар даму үрдісін тудыратын ішкі қарама-қайшылықтардың да әсерінен өріс алып отыр.

Білім беру жүйесі қоғамдық жүйенің бір бөлігі болып табылады, сондықтан ол басқа да бөліктердін өзгеру ыкпалында болады. В.С. Лазарев пайымдағандай: «Әр университет көтеген тармақтары бойынша оны қоршаған әлеммен байланысты, сондықтан сыртқы жағдайлардағы өзгерістер оның өміріне әсер етпей қоймайды.

 Кейбір өзгерістер тез арада реакция беруді талап етсе, басқа өзгерістер университеттің түп тамыры тереңдегі мақсаттары мен оған жету жолдарына өзгеріс енгізуді талап етеді. Соңғы онжылдык көрсетіп отырғандай, ыкпал ету факторлары күннен күнге білім беруге әсер ету күшін арттыруда, кейін бұл ыкпал азаяды деп күтудің қажеті жоқ».

Қазіргі танда университеттің мәртебесі ондағы инновациялық өзгерістерге байланысты болып отыр, яғни оқытушыларды бағалау да олардың инновациялық белсенділігін керсетеді.

Инновациялық іс-әрекетке қойылатын шектеулердің азаюы білім беру жүйесінде ауқымды инновациялық қозғалысты туындатып отыр.

Университеттің даму болашағына жаңаны қабылдау мен тарату үдерісі үлкен әсерін тигізеді. Басқа университетте туындап жатқан білім беру жүйесіндегі жетістіктер мен оларды қабылдау, педагогикалық тәжірибе университеттің дамуына оң серпін береді. Білім берудегі инновациялық технологиялар білім алушылардың өз бетінше жұмысын белсендендіре түсуге және оны мәселенің шешімін табуда қолдануға, зерттеуге, әріптестікке бағытталған. Оларды колдану студент пен оқытушы арасындағы сапалы өзара әрекеттестікті талап етеді.

Университетті жаңарту, білім беру тиімділігін арттыру жолдарын іздестіру көптеген бағыттар бойынша жүзеге асырылуда:

— дамыта оқыту педагогикалык жүйесі ендірілуде;

— жеке пәндерді көптеген нұсқалардың ішінен таңдау арқылы тереңдетіп окыту жүргізілуде;

— саралап және жекелеп оқыгу негізінде көп деңгейлі оқыту жүзеге асырылуда;

— оқыту үдерісіңде модульдік жүйе іске асырылуда және т.б.

Жаңа білім беру үлгілерінің өрістеуі жаңа типтегі университеттердің пайда болуына қол жеткізеді Нәтижесінде университеттердің педагогикалық жүйесінің ауқымы кеңейіп, күрделене түседі. Жаңаны ендіру типінің кең тараған түрі білім беру бағдарламаларының мазмұны немесе технологияларының өзгерісі болып табылады.

 Олар былайша ерекшеленеді: негізгі мақсат пен міндеттеріне байланысты; сүйенетін тұжырымдамасына байланысты; қолданылатын оқытуды ұйымдастыру формасына байланысты; оқыту әдістерінің басымдығына байланысты. Сонымен катар, көптеген диагностикалык технологиялар колданылуда (мониторинг, тестілеу, сауалнама, рейтингтер және т.б.).

Қазіргі танда инновациялық технологиялардан кеңінен танымалдық танытқан ойын технологиялары, мәселелік оқыту, жеке оқыту технологиясы, өзін-өзі дамыту технологиясы, тұлғалық бағдарланған дамыта оқыту технологиясы, шығармашылық қабілеттерді дамыту технологиясы, топтық және ұжымдық технологиялар, компьютерлік технологиялар және т.б. бөлініп жаңа мәнге ие болуда.

 Кейбір университеттерде *модульдік оқыту* технологиясы жүзеге асырылуда, бұл дәстүрлі окытудың баламасы ретінде туындады. Модульдік окытудың мәні білім алушы белгілі бір модульмен жұмыс істеу барысында өз бетінше не басқаның көмегімен анықталған мақсаттарға жетеді.

модуль – бұл оқытудың мазмұны мен оны меңгеру технологиясы біріктірілген қызмет аясы болып табылады. Модульдер жеке білім алушымен жекеше жұмыс істеуге, олардың қарым-қатынас формасын өзгертуге өзгертуге мүмкіндік береді.

Республикамыздағы әл-Фараби атындағы ҚазҰУ-дың жұмыс сапасын үздіксіз жетілдіруге мұнда енгізілген «Кайдзен» жүйесі де зор ықпал жасап отыр. Оған университеттің барлық оқытушылары, қызметкерлері және студенттер толық тартылған. Университет ұжымының жаңару жолында еңбектері өзінің алғашқы жемістерін беруде.

 Quacquarelli Symonds (QS, Ұлыбритания) агенттігінің зерттеулеріне сәйкес, 2011 жылы әл-Фараби атындағы ҚазҰУ секіріс жасады. Дүниежүзі деңгейіндегі университеттер керсеткіші бойынша бір жыл ішінде әлемдік жетекші университетгер рейтингінде бірден 200-ші орынға жоғарылап, 401-450 дережеге енді. Бұл ретте әл-Фараби атындағы ҚазҰУ әлемдік үздік университеттердің ортаңғы бөлігіне жақындаған Орталық Азиядағы тұңғыш университет болып табылады.

Өткен ғасырдың 60-шы жылдарының өзінде-ақ Жапонияда жай сапа мен өнімділіктен де кең ұғымды қамтитын "кайдзен" тұжырымдамасы жасалған болатын. «Кайдзен» ұғымы тауалық өндірістің басқа да, мысалы, сапаға жаппай бақылау жасау сияқты элементтерін, жаңашылдық ұстанымдар жүйесін, сапа үйірмелерін, кем-кетіксіздікті және т.б. қамтыды. Жапон менеджментінің ерекшелігі - жетістікке қол жеткізудегі айқындаушылардың бірі ретіндегі нәтижесіне қарамастан, үдеріске барлық қызметкерлердің қатысуы болып табылады.

«Кайдзен» стратегиясының мәні тәртіптеме және үдерістер нәтижелілігін, ұсынылатын қызметтер сапасын арттыруға, еңбек жағдайын жақсартуға бағытталған ұжым мүшелерінің идеяларын іске асыруда жатыр.

«Кайдзен» стратегиясы әрбір жеке кызметкер деңгейінде идея ұсынуды және оны әзірлеуді ұйғарады, бұл оның нәтижелілігін, тиімділігін және нәтижелер сапасын жақсарту мақсатында қандай да бір үдерісті немесе тәртіптемені жаңғыртуға немесе оңтайлаңдыруға бағытталады.

Идея темеңдегідей мақсаттарға жәрдемдесуі керек:

-қандай да бір үдерістің немесе тәртіптеменің тиімділігі мен нәтижелілігін арттыруға, сондай-ақ бұлардың бұлардың нәтижелер сапасын жақсартуға;

-көрсетілетін кызметтер **және өндірілетін өнімдер құндылығын арттыруға;**

**-қолда бар техникалық құрал**дар мен ресурстарды техникалық жағынан жаңғыртуға немесе тиімді пайдалануға;

-кез-келген деңгейде басқаруды жетілдіруге;

-жұмыс орнындағы еңбек жағдайын және қауіпсіздігін жақсартуға, тиімді әдістемелер енгізуге;

-қызмет көрсету және өнім өндіру шығындарын үнемдеуге;

-кез келген деңгейде үдерістер және тәртіптемелер сапасы туралы объективті ақпарат алуға.

«Кайдзен» стратегиясы мына алгоритм брйынша жүзеге асырылады: «жоспарла - жүзеге асыр — тексер — ықпал ет» [9]. Бұл стратегия үнемі инновациялық әрекетпен қатар жүретіні сөзсіз. Мұны сызба үлгі арқылы көрсетуге болады*.*

Қызметтерді бұлай бөлу ғылыми-техникалық үдерістің барлық қатысушыларымен өзара мойындалған, ол, әсіресе, ғылым саласында жүзеге асады, себебі мұның өзі жас зерттеушілердің мүмкіндіктерін қолдануға мүмкіндік береді. Оқыту үдерісімен тығыз байланысқан зерттеу бағдарламасы бар университеттер «зерттеушілік» мәртебесін алды және барлық дамыған елдердің өндіріс аймағында үлгі болды.

 Еуропалық елдер XX ғасыр басында зерттеуді ұйымдастыруда «германдык» жүйеге сүйенсе, сол ғасыр соңында америкалық зерттеу университеттері жүйесіне көшті.Білім тек дәрістер, семинарлар және оқулыктар арқылы беріліп қоймайды, бұл сол білімнің қолданылатын аясымен байланысты. Оны тек біріккен іс-әрекет нәтижесінде жүзеге асыруға болады. Білім тікелей шығармашылықпен байланысты, шығармашылық жаңаны туындатса, жаңалық адам қатынасуынсыз жүзеге аспайды.